ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৩ কোটি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১০ কোটি ৭৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৪ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭২ কোটি ৯৮ লক্ষ ২৯ হাজার ৩৭০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১০ কোটি ৭৯ লক্ষ ৭৫ হাজার ২৭২টি টিকার ডোজ হাতে রয়েছে।
CG/CB/SB
(Visitor Counter : 129
সারওরসায়নমন্ত্রক
কেন্দ্রীয় রসায়ন ও সার মন্ত্রী শ্রী মনসুখ মান্ডব্য গুজরাটে অঙ্কলেশ্বরে উৎপাদিত কোভ্যাকসিন টিকার প্রথম বাণিজ্যিক ব্যাচ রিলিজ করলেন
নতুন দিল্লি, ২৯ আগস্ট, ২০২১
কেন্দ্রীয় রসায়ন ও সার মন্ত্রী শ্রী মনসুখ মান্ডব্য আজ গুজরাটে অঙ্কলেশ্বরে ভারত বায়োটেকের চিরণ বেহরিং টিকা উৎপাদন কেন্দ্র থেকে কোভ্যাকসিনের প্রথম বাণিজ্যিক ব্যাচ রিলিজ করেছেন। এই উপলক্ষে নবসারির সাংসদ শ্রী সি আর পাটিল, অঙ্কলেশ্বরের বিধায়ক শ্রী ঈশ্বর সিন প্যাটেল, বিধায়ক শ্রী দুষ্মন্ত প্যাটেল এবং ভারত বায়োটেকের চেয়ারম্যান তথা ম্যানেজিং ডায়রেক্টর ডঃ কৃষ্ণা এলা উপস্থিত ছিলেন।
কোভ্যাকসিন টিকার প্রথম বাণিজ্যিক ব্যাচ রিলিজ করে শ্রী মান্ডব্য বলেন, প্রধানমন্ত্রীর সুদক্ষ নেতৃত্বে ভারত তার প্রথম সম্পূর্ণ দেশীয় টিকা উৎপাদন করতে পেরেছে। বিশ্বের সর্ব বৃহৎ টিকাকরণ অভিযান ভারতে চলছে বলে জানিয়ে শ্রী মান্ডব্য জানান, দেশীয় টিকা উৎপাদনের ফলে এটা সম্ভব হয়েছে। জাতীয় স্তরে সমস্ত রাজ্য ও কেন্দ্রশাসিত অঞ্চলে গত ১৬ জানুয়ারি থেকে কোভিড-১৯ টিকাকরণ কর্মসূচি সাফল্যের সঙ্গে চলছে।
অঙ্কলেশ্বর টিকা উৎপাদন কেন্দ্র থেকে কোভ্যাকসিন টিকার প্রথম ব্যাচটি জাতির উদ্দেশে উৎসর্গ করে শ্রী মান্ডব্য বলেন, কোভিড-১৯-এর বিরুদ্ধে ভারতের লড়াইয়ে এটি একটি মাইলফলক। কোভিড-১৯ টিকার উৎপাদন বৃদ্ধির ফলে দেশে টিকাকরণের গতি আরও বাড়বে। তিনি আরও জানান, ভারত বায়োটেক এবং জাইডস ক্যাডিলা নামে দুটি সংস্থা দেশে টিকা নিয়ে গবেষণা ও উৎপাদনের কাজে যুক্ত রয়েছে। এটি নিঃসন্দেহে গর্বের বিষয়। অঙ্কলেশ্বরের টিকা উৎপাদন কেন্দ্রটি থেকে প্রতি মাসে ১ কোটির বেশি টিকার ডোজ উৎপাদিত হবে।
বিশ্ব মহামারীর বিরুদ্ধে লড়াইয়ে ভারতের অবদানের কথা উল্লেখ করে শ্রী মান্ডব্য জানান, কোভিড পরিস্থিতির মোকাবিলায় অত্যাবশ্যক ওষুধপত্র সহ অন্যান্য দেশের চাহিদা পূরণে ভারত সর্বদাই অগ্রভাগে থেকেছে। ভারতে কোভ্যাকসিন টিকার উৎপাদনের বিষয়ে শ্রী মান্ডব্য জানান, ভারত বায়োটেক সংস্থা ইতিমধ্যেই হায়দ্রাবাদ, মলুর, ব্যাঙ্গালুরু ও পুণের কেন্দ্রে টিকা উৎপাদন শুরু করেছে। অঙ্কলেশ্বরের কেন্দ্রটি টিকার যোগান আরও বাড়াতে সাহায্য করবে।
ভারত বায়োটেক সংস্থার চেয়ারম্যান তথা ম্যানেজিং ডায়রেক্টর ডঃ কৃষ্ণা এলা জানান, আমাদের উদ্দেশ্যই হল আন্তর্জাতিক সুরক্ষা এবং আদর্শ মান বজায় রেখে টিকা উৎপাদন করা। আমরা বার্ষিক এক বিলিয়ন টিকার ডোজ উৎপাদনের লক্ষ্যে অগ্রসর হচ্ছি।
CG/BD/AS/
(Visitor Counter : 216
সারওরসায়নমন্ত্রক
সার ক্ষেত্রে সংস্কার
নতুন দিল্লি, ২১ ডিসেম্বর, ২০২১
কেন্দ্র ২০১৬-র অক্টোবর থেকে সারের জন্য ভর্তুকি বাবদ প্রত্যক্ষ সুবিধা হস্তান্তর ব্যবস্থাপনার সূচনা করেছে। ২০১৮ সাল থেকে দেশজুড়ে এই ব্যবস্থা কার্যকর করা হয়েছে। নতুন ব্যবস্থায় বিভিন্ন সার কোম্পানী নানা সার বিক্রির ক্ষেত্রে ১০০ শতাংশ ভর্তুকি পেয়ে থাকে। সুবিধাভোগী খুচরো ক্রেতারা যতটা পরিমাণ সার কিনেছেন তার উপর এই ভর্তুকি নির্ধারিত হয়। কৃষকদের ভর্তুকি যুক্ত সার খুচরো ব্যবসায়ীদের দোকান থেকে সংগ্রহ করতে হয়, এধরণের দোকানগুলিতে পয়েন্ট অফ সেল মেশিন বসানো আছে। আধার কার্ড, কিষাণ ক্রেডিট কার্ড, ভোটার আইডিন্টিটি কার্ড ইত্যাদির মাধ্যমে সুবিধাভোগীকে শনাক্ত করা হয়। এছাড়াও সরকার বিভিন্ন সময়ে নতুন নতুন পন্থা পদ্ধতিতে সার উৎপাদন করছে। ১৯৮৫ সালে সার নিয়ন্ত্রণ আদেশনামা অনুযায়ী সম্প্রতি ন্যানো ইউরিয়া ও জৈব উদ্দীপক সারের ব্যবস্থা করা হয়েছে।
কেন্দ্রীয় সরকার ২০১৫-র নতুন ইউরিয়া নীতি ওই বছরের ২৫ মে সূচনা করেছে। দেশীয় পদ্ধতিতে ইউরিয়া সার উৎপাদন করার জন্য যথাযথভাবে জ্বালানির ব্যবহারের উপর গুরুত্ব দেওয়া হয়েছে। এর ফলে, ২৫টি গ্যাস ভিত্তিক ইউরিয়া উৎপাদন কেন্দ্রে ভর্তুকির বোঝা কমেছে।
এছাড়াও কেন্দ্র সার ব্যবহারের ক্ষেত্রে জৈব সার এবং মাটির গুণমান পরীক্ষা করে প্রয়োজনীয় সার প্রয়োগের উপর গুরুত্ব দিচ্ছে। সয়েল হেলথ কার্ডের মাধ্যমে মাটির উর্বরতা পরীক্ষার পাশাপাশি বিভিন্ন ফসলের জন্য কতটা পুষ্টির প্রয়োজন সেটি নির্ধারণ করা হয় এবং সেই অনুযায়ী মাটিতে প্রয়োজনীয় উপাদান দেওয়া হয়। কেন্দ্র সারের যথাযথ প্রয়োগের জন্য নিমের আবরণযুক্ত ইউরিয়াকে নতুন ইউরিয়া নীতিতে অন্তর্ভুক্ত করেছে। এর ফলে, বাতাস এবং জলের দূষণের মাত্রা কমানো সম্ভব হবে।
কেন্দ্র পুষ্টি ভিত্তিক ভর্তুকি প্রকল্প এবং ইউরিয়া ভর্তুকি প্রকল্পের আওতায় কৃষকদের কাছ থেকে বিভিন্ন মতামত যাচাই করেছে। মোলাসাস থেকে পটাশ সংগ্রহ করে সেই সার পুষ্টি ভিত্তিক ভর্তুকি প্রকল্পে যুক্ত করা হয়েছে। এইভাবে যখনই সম্ভব হচ্ছে তখন বিভিন্ন রাজ্য, কৃষক এবং সংশ্লিষ্ট সকল পক্ষের কাছ থেকে সারের বিষয়ে কেন্দ্র মতামত সংগ্রহ করছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সার ও রসায়ন মন্ত্রী ডাঃ মনসুখ মান্ডভিয়া।
CG/CB/SKD/
(Visitor Counter : 101
প্রধানমন্ত্রীরদপ্তর
নবরাত্রীতে মা কুশমন্ডা ও মা স্কন্দমাতার উদ্দেশে প্রধানমন্ত্রীর প্রার্থনা
নতুনদিল্লি, ১০ই অক্টোবর, ২০২১
প্রধানমন্ত্রী শ্রী নরেন্দ্র মোদী নবরাত্রীতে মা কুশমন্ডা ও মা স্কন্দমাতার কাছে ভক্তজনেদের জন্য আশীর্বাদ প্রার্থনা করেছেন। তিনি দুই দেবীর উদ্দেশে রচিত স্তুতি নিবেদন করেন।
এক ট্যুইট বার্তায় প্রধানমন্ত্রী বলেছেনঃ
“ নবরাত্রীতে মা স্কন্দমাতার উপাসনা করা হয়। মা স্কন্দমাতা তাঁর ভক্তদের সব প্রতিকূল পরিস্থিতি মোকাবিলা করার শক্তি দিন, সেই প্রার্থনা করি।“
CG/CB/SFS
(
প্রধানমন্ত্রীরদপ্তর
আন্তর্জাতিক যোগ দিবসে রাষ্ট্রসংঘের সদর দফতরে যোগ উদযাপনে অংশ নেবেন প্রধানমন্ত্রী
নতুনদিল্লি, ১৬ জুন ২০২৩
(আন্তর্জাতিক যোগ দিবসে প্রধানমন্ত্রী শ্রী নরেন্দ্র মোদী রাষ্ট্রসংঘের সদর দফতরে যোগ উদযাপনে অংশ নেবেন ।
রাষ্ট্রসংঘের সাধারণ পরিষদের সভাপতি সাবা করোসির এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন :
“রাষ্ট্রসংঘের সদর দফতরে আন্তর্জাতিক যোগ দিবস উদযাপনে আপনাকে দেখার জন্য উন্মুখ । আপনার অংশগ্রহণ অনুষ্ঠানটিকে আরও বিশেষ করে তুলবে ।
যোগ ব্যায়াম সুস্বাস্থ্য এবং সুস্থতার দিক থেকে বিশ্বকে একত্রিত করে । এটি বিশ্বব্যাপী আরও জনপ্রিয় হয়ে উঠুক । “
CG/SS/CS….
আদিবাসীবিষয়কমন্ত্রক
ট্রাইভস ইন্ডিয়া আরো কিছু নতুন পণ্য সামগ্রী বাজারে এনে পণ্য সম্ভার বাড়িয়ে চলেছে
নতুন দিল্লি, ১৬ই ডিসেম্বর, ২০২০
ট্রাইভস ইন্ডিয়া আরো কিছু আকর্ষণীয় পণ্য সামগ্রী বিপণনের তালিকায় অন্তর্ভুক্ত করে সামগ্রী সম্ভার বাড়িয়ে চলেছে। নতুন যে পণ্য সামগ্রীগুলি বৃহত্তর বিপণনের জন্য নিয়ে আসা হয়েছে, তার মধ্যে বনজ টাটকা জৈব পণ্য সামগ্রী রয়েছে। চলতি সপ্তাহে আরো ২টি আকর্ষণীয় তথা রোগ প্রতিরোধক ক্ষমতা সম্পন্ন সামগ্রী বাজারে নিয়ে আসা হয়েছে। ইতিমধ্যেই রোগ প্রতিরোধক ক্ষমতা বর্ধক সামগ্রী, বনজ টাটকা জৈব সামগ্রী তথা আদিবাসী হস্তশিল্প ও কারুশিল্পে একাধিক সম্ভার বিপণনের ব্যবস্থা করা হয়েছে। ট্রাইভস ইন্ডিয়ার যাবতীয় পণ্য সামগ্রীগুলি ১২৫টি বিক্রয় কেন্দ্রে, টাইভস ইন্ডিয়ার ভ্রাম্যমান গাড়িতে এবং অনলাইন প্ল্যাটফর্মে পাওয়া যাচ্ছে।
ট্রাইভস ইন্ডিয়ার পণ্য সম্ভারের তালিকায় গতকাল আরো যে ১০টি নতুন পণ্য সামগ্রী বিপণন তালিকায় অন্তর্ভুক্ত হয়েছে, তার মধ্যে রয়েছে তিনটি ভিন্ন প্রজাতির জৈবিক পাউডার শিকাকাই, রেড রাইস, মশলা প্রভৃতি। এছাড়াও মধ্যপ্রদেশের গোন্ড ও কোরকু আদিবাসীদের নির্মীত ১০টি আকর্ষণীয় ডোকরা মেটালক্র্যাফ্ট, হ্যান্ডক্র্যাফ্ট প্রভৃতি। নতুন পণ্য সামগ্রীগুলি বিপণন তালিকায় অন্তর্ভুক্তি উপলক্ষ্যে ট্রাইফেডের ম্যানেজিং ডাইরেক্টর শ্রী প্রবীর কৃষ্ণ বলেছেন, ভারতের বিভিন্ন জায়গায় আদিবাসীদের কাছ থেকে সংগৃহীত নতুন এই পণ্যগুলি আরো বৃহত্তর বাজারে পৌঁছনোর সুবিধা পাবে। আদিবাসীদের জীবনযাপনের মানোন্নয়নে ট্রাইফেডের প্রয়াস অব্যাহত থাকবে বলে জানিয়ে শ্রী কৃষ্ণ বলেন, আদিবাসীদের ক্ষমতায়নে তাদের উৎপাদিত পণ্য সামগ্রীর বিপণনের প্রসার ঘটাতে যাবতীয় প্রয়াস নেওয়া হচ্ছে।
সম্প্রতি ট্রাইভস ইন্ডিয়া ই-মার্কেট প্লেসে সূচনা হওয়ায় ৫ লক্ষ আদিবাসী শিল্পোদ্যোগী জাতীয় ও আন্তর্জাতিক বাজারে তাদের শিল্পকলা ও কারুশিল্প ক্রেতাদের কাছে পৌঁছে দিতে পারবেন। ই-মার্কেট প্লেস ব্যবস্থায় আদিবাসীদের বহু পুরানো ঐতিহ্যের নিদর্শন তুলে ধরা হচ্ছে, যাতে এই ধরণের সামগ্রীর প্রসার ঘটিয়ে স্থানীয় সামগ্রীর বিপণনের পাশাপাশি আদিবাসীদের মানোন্নয়ন ঘটানো যায়।
মানবসম্পদবিকাশমন্ত্রক
কোভিড-১৯এর সময় পঠন-পাঠন চালু রাখতে নবোদয় বিদ্যালয় সমিতির উদ্যোগ
নয়াদিল্লী, ১৬ ফেব্রুয়ারি, ২০২১
কোভিড-১৯ মহামারীর সময় নবম শ্রেণীর ৩ হাজার ১৭৩ জন প্রবাসী ছাত্রছাত্রীর নিরাপদভাবে দেশে ফেরার বিষয়টি নবোদয় বিদ্যালয় সমিতি সুনিশ্চিত করে। প্রবাসী এই ছাত্রছাত্রীদের দেশে ফেরার জন্য শিক্ষামন্ত্রক, স্বরাষ্ট্র মন্ত্রক এবং রাজ্য স্তরীয় প্রশাসনগুলি সাহায্য করেছে। শিক্ষক-শিক্ষিকাদের জন্য অনলাইন প্রশিক্ষণ ব্যবস্থা এবং ছাত্রছাত্রীদের জন্য অনলাইন পঠন-পাঠন অব্যাহত রেখে নবোদয় বিদ্যালয় সমিতি সবরকম প্রয়াস গ্রহণ করেছে যাতে ছাত্রছাত্রীদের একটি শিক্ষাবর্ষ নষ্ট না হয়। যে সকল ছাত্রছাত্রীর কাছে অনলাইনে পঠন-পাঠনের উপযুক্ত উপকরণ ছিলনা, তাদের পঠন-পাঠন চালিয়ে যেতে এ ধরণের উপকরণ দেওয়া হয়েছে অথবা মুদ্রিত পাঠন-পাঠন সামগ্রী পৌঁছে দেওয়া হয়েছে। কোভিড-১৯ মহামারীর সময় পঠন-পাঠন এবং দক্ষতা বৃদ্ধির ক্ষেত্রে যে সমস্ত উদ্যোগ গ্রহণ করা হয়েছে তারমধ্যে রয়েছে- জওহর নবোদয় বিদ্যালয়গুলিতে পঠন-পাঠন চালু করা। নবোদয় বিদ্যালয় সমিতি স্বরাষ্ট্রমন্ত্রক, স্বাস্থ্য ও পরিবার কল্যাণ মন্ত্রক এবং বিদেশ মন্ত্রকের জারি করা আদর্শ কার্য-পরিচালন বিধি অনুযায়ী জওহর নবোদন বিদ্যালয়গুলি পুনরায় খোলার ব্যাপারে নির্দিষ্ট কার্যপরিচালন বিধি প্রণয়ন করেছে। সেই অনুসারে, দশম ও দ্বাদশ শ্রেণীর ছাত্রছাত্রীরা তাদের অভিভাবকদের সম্মতি নিয়ে শ্রেণীকক্ষে উপস্থিত হয়েছেন। বিভিন্ন রাজ্য ও কেন্দ্রশাসিত অঞ্চলে ৪০৬টি জওহর নবোদয় বিদ্যালয় পুনরায় খোলার অনুমতি দেওয়া হয়েছে।
কোভিড-১৯ মহামারীর সময় পঠন-পাঠন ক্ষেত্রে যে ঘাটতি হয়েছে তা মেটাতে ব্রিজ কোর্স ও বিশেষ ক্লাস শুরু হয়েছে। জাতীয় স্তরে দশম ও দ্বাদশ শ্রেণীর জন্য প্রি-বোর্ড পরীক্ষা ইতিমধ্যেই শেষ হয়েছে।
নবোদয় বিদ্যালয় সমিতি বিজ্ঞান ও প্রযুক্তি দপ্তরের সঙ্গে সহযোগিতায় এক উচ্চাকাঙ্খী বিজ্ঞান জ্যোতি কর্মসূচির দ্বিতীয় পর্যায় শুরু করেছে। জওহর নবোদয় বিদ্যালয়গুলিতে বালিকাদের মধ্যে বিজ্ঞান মনষ্কতা বাড়াতে এই কর্মসূচি শুরু করা হয়েছে। উল্লেখ করা যেতে পারে ২০১৯এর ডিসেম্বর থেকে ৫৮টি জওহর নবোদয় বিদ্যালয়ে সাফল্যের সঙ্গে বিজ্ঞান জ্যোতি কর্মসূচির প্রথম পর্যায় রূপায়িত হচ্ছে। এই কর্মসূচিটির দ্বিতীয় পর্যায়ে আরও ৪২টি বিদ্যালয়কে অন্তর্ভুক্ত করা হয়েছে।
জওহর নবোদয় বিদ্যালয় শিক্ষক-শিক্ষিকাদের পারস্পরিক সম্মতিতে বদলি কর্মসূচি চালু রয়েছে। এই কর্মসূচির আওতায় ২ জন শিক্ষককে ফুল ব্রাইট টিচিং এক্সলেন্স অ্যাচিভমেন্ট পুরস্কারের জন্য মনোনীত করা হয়েছে। আন্তর্জাতিক স্তরে শিক্ষক-শিক্ষিকাদের শিক্ষণ কর্মসূচিতে বিশেষ সাফল্যের স্বীকৃতি স্বরুপ মর্যাদাপূর্ণ ফুলব্রাইট পুরস্কার দেওয়া হয়।
২০২০র জাতীয় শিক্ষানীতির সঙ্গে সঙ্গতি রেখে মহীশুরে সিআইআইএল প্রতিষ্ঠানের সঙ্গে সহযোগিতায় আঞ্চলিক ভাষার শিক্ষক-শিক্ষিকাদের জন্য ৬ দিনের প্রশিক্ষণ কর্মসূচি আয়োজিত হয়েছে। নতুন দিল্লীর এনআইইপিএ প্রতিষ্ঠানের সঙ্গে সহযোগিতায় নবোদয় বিদ্যালয় সমিতির বিভিন্ন বিদ্যালয়ের প্রিন্সিপ্যালদের জন্য পঠন-পাঠনের ক্ষেত্রে অগ্রণী ভূমিকা গ্রহণে ৫ দিনের অনলাইন প্রশিক্ষণ কর্মসূচি আয়োজন করা হচ্ছে। দুটি ব্যাচে ৫০ জন করে প্রিন্সিপ্যাল এই প্রশিক্ষণ কর্মসূচিতে অংশগ্রহণ করতে চলেছেন।
নবোদয় বিদ্যালয় সমিতির পক্ষ থেকে ২০২০র কলা উৎসবে লোকগীতি বিভাগে ত্রিপুরায় গোমতি জওহর নবোদয় বিদ্যালয়ের রূপেশ দেববর্মা প্রথম পুরস্কার পেয়েছেন। ত্রিমাত্রিক ভাস্কর্য বিভাগে প্রথম পুরস্কার পেয়েছেন অন্ধ্রপ্রদেশে পূর্ব গোদাবরীর জওহর নবোদয় বিদ্যালয়ের ডি ভেঙ্কট রাও।
জাহাজচলাচলমন্ত্রক
কোভিড চিকিৎসা পরিচালনার জন্য প্রধান বন্দরের হাসপাতালগুলির প্রস্তুতি খতিয়ে দেখেছেন মনসুখ মান্ডভিয়া
নয়াদিল্লী, ২৯ এপ্রিল, ২০২১
কোভিড-১৯এর দ্বিতীয় ঢেউ আছড়ে পরার প্রেক্ষিতে কেন্দ্রীয় বন্দর, জাহাজ চলাচল ও জলপথ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া প্রধান বন্দরের হাসপাতালগুলির প্রস্তুতি বিষয়ে পর্যালোচনা করেছেন। এই বৈঠকে উপস্থিত সমস্ত প্রধান বন্দরের চেয়ারপার্সনরা সুনির্দিষ্ট কোভিড চিকিৎসার জন্য হাসপাতালগুলির অবস্থা সম্পর্কে মন্ত্রীকে অবহিত করেন।
বর্তমানে দেশের বিভিন্ন স্থানে কোভিড চিকিৎসার জন্য ৯টি হাসপাতাল চালাচ্ছে ১২টি প্রধান বন্দর। এরমধ্যে অন্যতম হল কলকাতা বন্দর কর্তৃপক্ষ পরিচালিত কোভিড হাসপাতাল। এই ৯টি হাসপাতালে ৪২২টি আইসোলেশন বেড, ৩০৫টি অক্সিজেন সহায়তাকারী বেড, ২৮টি আইসিইউ বেড রয়েছে। এমনকি কোভিড-১৯ রোগীর চিকিৎসার জন্য ভেন্টিলেটরের ব্যবস্থাও রয়েছে।
এদিন বৈঠকে প্রধান বন্দরের সমস্ত চেয়ারপার্সনদের হাসপাতালগুলির ক্ষমতা বৃদ্ধির জন্য নির্দেশ দেন কেন্দ্রীয় প্রতিমন্ত্রী। আগামীদিনে সিএসআর তহবিলের অর্থ ব্যবহার করে হাসপাতালের সুযোগ-সুবিধা বৃদ্ধি ও সেগুলি দ্রুত কার্যকর করে তোলার ওপর জোর দেন। সমস্ত প্রধান বন্দরের মাধ্যমে যাতে সুষ্ঠুভাবে এবং দ্রুততার সঙ্গে চিকিৎসা অক্সিজেন সম্পর্কিত কার্গোগুলি পরিচালনা করা সম্ভব হয় তারজন্য চেয়ারপার্সনদের ব্যক্তিগত স্তরে পর্যবেক্ষণ চালিয়ে যাওয়ার আহ্বান জানান তিনি ।
বৈঠক শেষে শ্রী মান্ডভিয়া বলেন ভারত বর্তমানে অভূতপূর্ব পরিস্থিতির মুখোমুখি হয়েছে। তাই দেশের বন্দর হাসপাতালগুলির সক্ষমতাকে কাজে লাগিয়ে পরিস্থিতি মোকাবিলা করা প্রয়োজন। তিনি বলেন, প্রধান বন্দরগুলির ঐক্যবদ্ধ প্রচেষ্টায় এই মহামারী মোকাবিলা করা সম্ভব হবে।
SC/SS/NS
(Visitor Counter : 151
প্রধানমন্ত্রীরদপ্তর
জি-৭ শীর্ষ সম্মেলনের ফাঁকে ইউরোপীয়ান কমিশনের সভাপতির সঙ্গে প্রধানমন্ত্রীর বৈঠক
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী জার্মানীর স্ক্লস এলমাউতে জি-৭ শীর্ষ সম্মেলনের ফাঁকে ২০২২ সালের ২৭ জুন ইউরোপীয়ান কমিশনের সভাপতি সম্মানীয় উরসুলা ভন ডার লিয়েনের সঙ্গে সাক্ষাৎ করেন।
রাইসিনা বৈঠকের সময় চলতি বছরের এপ্রিল মাসে সভাপতি ভন ডার লিয়েনের সফল দিল্লি সফরের কথা স্মরণ করেন প্রধানমন্ত্রী। ভারত ও ইউরোপীয় ইউনিয়নের মধ্যে বাণিজ্য, বিনিয়োগ এবং জিআই চুক্তির বিষয়ে আলাপ-আলোচনা ফের শুরু হওয়ায় দুই নেতা সন্তোষ প্রকাশ করেন। ডিজিটাল সহযোগিতা, জলবায়ু কর্মসূচি এবং প্রযুক্তি ও উদ্ভাবনের মতো বিভিন্ন ক্ষেত্রে ভারত ই-ইউ সহযোগিতার বিষয়টি পর্যালোচনা করেন তাঁরা।
উভয় নেতা আঞ্চলিক ও আন্তর্জাতিক নানা বিষয়েও মত বিনিময় করেন।
PG/PM/NS
(
কর্মী, জন-অভিযোগএবংপেনশনমন্ত্রক
কেন্দ্রীয় তথ্য কমিশন  আগামীকাল থেকে জম্মু ও কাশ্মীর এবং লাদাখ কেন্দ্র শাসিত অঞ্চলের তথ্যের অধিকার আইন এর আওতায় মামলার শুনানি শুরু করবে
নতুন দিল্লি, ১৪ মে, ২০২০
কেন্দ্রীয় পূর্বাঞ্চলীয় উন্নয়নের স্বাধীন দায়িত্বপ্রাপ্ত , প্রধানমন্ত্রীর দফতর, কর্মচারী, গণ অভিযোগ, পেনশন, পারমাণবিক শক্তি ও মহাকাশ দফতরের প্রতিমন্ত্রী ডঃ জিতেন্দ্র সিং আজ বলেছেন যে ,কেন্দ্রীয় তথ্য কমিশন  আগামীকাল থেকে জম্মু ও কাশ্মীর এবং লাদাখ কেন্দ্র শাসিত অঞ্চলের তথ্যের অধিকার আইন এর আওতায় আবেদনকারীর দায়ের করা মামলার শুনানি শুরু করবে।মুখ্য তথ্য কমিশনার শ্রী বিমল জলুকার সঙ্গে বৈঠকের পর একথা জানান কেন্দ্রীয় মন্ত্রী। তিনি বলেছেন জম্মু ও কাশ্মীর এবং লাদাখ কেন্দ্র শাসিত অঞ্চলের আবেদনকারীরা বাড়ি থেকে আরটিআই আবেদন করতে পারবেন এবং সিআইসির কাছে আবেদন করার জন্য কাউকে বাইরে বের হতে হবে না। ডঃ জিতেন্দ্র সিং বলেছেন, এটি "বাড়ি থেকে বিচার" এর একটি নতুন সংস্কৃতির সূচনা করবে। উভয় কেন্দ্রশাসিত অঞ্চলের আবেদনকারীদের প্রথমে মনোনীত অফিসারদের আবেদন করতে হবে এবং সিআইসির সামনে ২বার বাড়ি থেকে শুনানির সুবিধা গ্রহণ করতে পারবেন। তবে আবেদনকারীরা অনলাইনের মাধ্যমেই যে কোন সময়ে আরটিআই ফাইল করতে পারবেন। মন্ত্রী আরও জানান যে, চলতি বছরের ১০ মে পর্যন্ত জম্মু ও কাশ্মীর এবং লাদাখ কেন্দ্র শাসিত অঞ্চল 'পুনর্গঠন আইন, ২০১৯' অনুযায়ী উভয় কেন্দ্র শাসিত অঞ্চল থেকে ১১১ টি দ্বিতীয় দফার আবেদন / অভিযোগ  সিআইসিতে নথিভুক্ত হয়েছে। বর্তমানে, সমস্ত তথ্য কমিশনার মামলার শুনানি শুনছেন এবং সিআইসির সদর দফতরে ৩৩% আধিকারিক ,কর্মী নিয়ে কাজ চলছে। শীর্ষ তথ্য কমিশনাররা ভিডিও কনফারেন্সিংয়ের মাধ্যমে অফিস থেকে মামলার শুনানি শুনছেন।
(CG/SS
প্রধানমন্ত্রীরদপ্তর
সেন্ট্রাল ভিস্তায় সাপ্তাহিক সাংস্কৃতিক অনুষ্ঠান কলাঞ্জলি আয়োজন করার উদ্যোগে প্রধানমন্ত্রীর প্রশংসা
নয়াদিল্লি, ২১ এপ্রিল, ২০২৩
প্রধানমন্ত্রী শ্রী নরেন্দ্র মোদী দিল্লির ইন্ডিয়া গেটের কাছে সেন্ট্রাল ভিস্তায় প্রতি সপ্তাহান্তে সাপ্তাহিক সাংস্কৃতিক অনুষ্ঠান কলাঞ্জলি আয়োজন করার উদ্যোগের প্রশংসা করেছেন। কেন্দ্রীয় সংস্কৃতি মন্ত্রক এখানে নানা ধরনের সাংস্কৃতিক অনুষ্ঠানের আয়োজন করবে।
অমৃত মহোৎসবের এক ট্যুইট বার্তা সকলের সঙ্গে ভাগ করে নিয়ে প্রধানমন্ত্রী বলেছেন :
“সেন্ট্রাল ভিস্তা অঞ্চলে বেড়াতে যাওয়ার আরও একটি কারণ যুক্ত হল ...। ভারতের সাংস্কৃতিক বৈচিত্র্য ও প্রাণবন্ত চরিত্রের স্বাদ এখান থেকে আস্বাদন করা যাবে।”
PG/CB/DM/
(
প্রধানমন্ত্রীরদপ্তর
কোভিডের কারণে পরিবারের রোজগেরে সদস্যের মৃত্যু হলে সরকার সেই পরিবারকে সাহায্য করার জন্য উদ্যোগ নিয়েছে কোভিডের কারণে যাঁরা মারা গেছেন, তাঁদের পরিবারের নির্ভরশীল সদস্যকে কর্মচারী রাজ্য বীমা নিগমের আওতায় পারিবারিক পেনশন দেওয়া হবে
নয়াদিল্লি, ২৯ মে, ২০২১
চিলড্রেন এমপাওয়ারমেন্ট অফ কোভিড প্রকল্পটি পিএম কেয়ার্স-এর মাধ্যমে বাস্তবায়ন করা হবে বলে ঘোষণা করা হয়েছে। এই প্রকল্পে কোভিডের কারণে ক্ষতিগ্রস্ত শিশুরা উপকৃত হবে। কোভিডের কারণে কোনও পরিবারের রোজগেরে সদস্যের মৃত্যু হলে সেই পরিবারকে সাহায্যের জন্য কেন্দ্র আরও কিছু পদক্ষেপ ঘোষণা করেছে। যেসব পরিবারের সদস্য কোভিডের কারণে মারা গেছেন, সেই পরিবারগুলির জন্য পেনশনের ব্যবস্থা করা হয়েছে। বর্ধিত এবং আরও স্বচ্ছ ব্যবস্থাপনার মাধ্যমে এই উদ্যোগ বাস্তবায়িত হবে।
প্রধানমন্ত্রী জানিয়েছেন, তাঁর সরকার এইসব পরিবারগুলির সঙ্গেই রয়েছে। তিনি বলেছেন, এই প্রকল্পগুলির মাধ্যমে সংশ্লিষ্ট পরিবারগুলি যে আর্থিক সঙ্কটের সম্মুখীন তা লাঘব করা হবে।
# কর্মচারী রাজ্য বীমা নিগমের আওতায় পারিবারিক পেনশন
# কর্মচারী রাজ্য বীমা নিগমের মাধ্যমে কর্মরত অবস্থায় কেউ মারা গেলে তাঁর পরিবারের সদস্যরা যাতে ভালোভাবে মর্যাদার সঙ্গে জীবনধারণ করতে পারেন তার জন্য কর্মচারী রাজ্য বীমা নিগমের মাধ্যমে পেনশনের ব্যবস্থা করা আছে। বর্তমানে কোভিডের কারণে কেউ মারা গেলে তাঁর পরিবারের সদস্যরাও এই প্রকল্পের সুবিধা পাবেন। প্রচলিত নিয়ম অনুযায়ী কর্মচারীর দৈনিক মজুরির ৯০ শতাংশ পেনশন হিসেবে তাঁর পরিবারের সদস্যরা পাবেন। এই ব্যবস্থা ২০২০-র ২৪ মার্চ থেকে কার্যকর হবে। ২০২২-এর ২৪ মার্চ পর্যন্ত এটি বলবৎ থাকবে।
# কর্মচারী ভবিষ্যনিধি সংগঠন – এমপ্লয়িজ ডিপোজিট লিঙ্কড ইনস্যুরেন্স স্কিম 
ইডিএলআই প্রকল্পে বীমার সুবিধা বাড়ানো হয়েছে। অন্যান্য সুবিধাভোগীদের পাশাপাশি যেসব পরিবারের রোজগেরে সদস্য কোভিডের কারণে মারা গেছেন, তাঁদের পরিবারের পরিবারের পক্ষে এটি সুবিধাজনক হবে।
# বীমার সর্বোচ্চ সুবিধা ৬ লক্ষ টাকা থেকে বাড়িয়ে ৭ লক্ষ টাকা করা হয়েছে
# ন্যূনতম বীমার সুবিধা আবারও ২.৫ লক্ষ টাকা ধার্য করা হয়েছে। তিন বছরের মেয়াদে ২০২০-র ১৫ ফেব্রুয়ারি থেকে এটি কার্যকর থাকবে
# চুক্তি-ভিত্তিক, ক্যাজুয়াল কর্মচারীদের সুবিধার জন্য এক্ষেত্রে নিরবচ্ছিন্ন কর্মসংস্থানকে বিবেচনা করা হবে। কর্মচারীর মৃত্যুর শেষ ১২ মাসের কাজের ওপর ভিত্তি করে পরিবারের সদস্যরা এই সুবিধা পাবেন।
শ্রম ও কর্মসংস্থান মন্ত্রক এই প্রকল্পগুলির বিষয়ে বিস্তারিতভাবে নীতি-নির্দেশিকা প্রকাশ করেছে।
CG/CB/DM
(Visitor Counter : 172
স্বাস্থ্যওপরিবারকল্যাণমন্ত্রক
কোভিড–১৯ এর বিষয়ে সর্বশেষ তথ্য
নতুনদিল্লি, ৯ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কোভিড–১৯ এর পরিস্থিতির মোকাবিলায় গঠিত মন্ত্রীগোষ্ঠীর উচ্চপর্যায়ের বৈঠক আজ নতুনদিল্লীর নির্মাণভবনে অনুষ্ঠিত হয়েছে। কেন্দ্রীয় স্বাস্থ্য ও পরিবার কল্যাণ মন্ত্রী ডক্টর হর্ষবর্ধনের পৌরহিত্যে এই বৈঠকে অসামরিক বিমান চলাচল মন্ত্রী শ্রী হরদীপ সিং পুরী, বিদেশমন্ত্রী ডক্টর এস জয়শঙ্কর, স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ চলাচল, রসায়ন এবং সার দপ্তরের প্রতিমন্ত্রী শ্রী মনসুখ মান্ডভিয়া, স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনী কুমার চৌবে, নীতি আয়োগের সদস্য ডক্টর বিনোদ কুমার পাল, চীফ অফ ডিফেন্স স্টাফ শ্রী বিপিন রাওয়াত বৈঠকে উপস্থিত ছিলেন।
বৈঠকে এই রোগের প্রতিরোধে কেন্দ্র এবং রাজ্যগুলির সামাজিক ব্যবধান রক্ষার বিষয় নিয়ে আলোচনা হয়। বিভিন্ন রাজ্যে যথেষ্ট পরিমাণে কোভিড–১৯ হাসপাতাল তৈরি, ব্যক্তিগত সুরক্ষার সামগ্রী, এন৯৫ মাস্ক, ভেন্টিলেটর সহ চিকিৎসার বিভিন্ন সরঞ্জামের বিষয়ে আলোচনা হয়েছে। মন্ত্রীগোষ্ঠী দেশে ৩০টি সংস্থার ব্যক্তিগত সুরক্ষা সামগ্রী তৈরির বিষয়ে সন্তোষ প্রকাশ করেছে। ১ কোটি ৭০ লক্ষ এধরণের সামগ্রী তৈরির বরাত দেওয়া হয়েছিল। যার সরবরাহ ইতিমধ্যেই শুরু হয়ে গেছে। ৪৯ হাজার ভেন্টিলেটর তৈরিরও আরো একটি বরাত দেওয়া হয়েছে। মন্ত্রীগোষ্ঠী নমুনা পরীক্ষার কৌশল এবং পরীক্ষার সরঞ্জামের বিষয়ে বৈঠকে আলোচনা করেছেন। দেশে যে সব অংশে সংক্রমণ বেশি দেখা দিয়েছে, সেখানে এই মহামারী আটকানোর ব্যবস্থাপনা নিয়ে আলোচনা করা হয়েছে।
মন্ত্রীগোষ্ঠী জানিয়েছে, হাইড্রোক্সিক্লোরোকুইন  কেউ যেন চিকিৎসকের পরামর্শ ছাড়া না খান। হৃদরোগীদের ক্ষেত্রে এই ওষুধ অত্যন্ত ক্ষতিকারক। দেশে এই ওষুধ যথেষ্ট পরিমাণে মজুত রয়েছে বলে বৈঠকে জানানো হয়েছে। স্বাস্থ্য ও পরিবার কল্যাণ মন্ত্রক, কোভিড–১৯-এ সংক্রমিত রোগীদের চিকিৎসার জন্য কয়েকটি রাজ্যে উচ্চস্তরীয় কেন্দ্রীয় দল পাঠিয়েছে। এই দলটি গুজরাট, রাজস্থান, বিহার, কর্ণাটক, মধ্যপ্রদেশ, মহারাষ্ট্র, তামিলনাডু, তেলেঙ্গানা এবং উত্তরপ্রদেশে কাজ করছে।
বিজ্ঞান ও প্রযুক্তি গবেষণা কেন্দ্র (সেন্টার ফর সায়েনটিফিক এন্ড ইন্ডাস্ট্রিয়াল রিসার্চের বিভিন্ন গবেষণাগারে নোভেল করোনা ভাইরাসে জিনের শয্যা নিয়ে কাজ করা হচ্ছে।
শেষ পাওয়া খবরে দেশে ৫৭৩৪ জন এই ভাইরাসে সংক্রমিত হয়েছেন। এদের মধ্যে ১৬৬ জন মারা গেছেন। ৪৭৩ জন সুস্থ হয়ে ফিরে গেছেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in .-এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নাম্বারগুলির তালিকা চাইলে নীচের লিঙ্কে ক্লিক করুন। https://www.mohfw.gov.in/pdf/coronvavirushelplinenumber.pdf .
(CG/CB
জলসম্পদমন্ত্রক
নীতিন গড়করি বলেছেন পরিবেশের সঙ্গে সামঞ্জস্যপূর্ণ গঙ্গার প্রবাহ বিষয়ে বিজ্ঞপ্তি একটি গুরুত্বপূর্ণ পদক্ষেপ খসড়া গঙ্গা আইন মন্ত্রিসভার কাছে অনুমোদনের জন্য পাঠানো হয়েছে বলে তিনি জানিয়েছেন
নয়াদিল্লি, ১০ অক্টোবর, ২০১৮
কেন্দ্রীয় সরকার আজ  দেশের বিভিন্ন অংশে গঙ্গার প্রবাহ পথে পরিবেশের সঙ্গে সামঞ্জস্যপূর্ণ ন্যূনতম জলপ্রবাহ বজায় রাখার বিষয়ে বিজ্ঞপ্তি জারি করেছে। প্রত্যাশিত পরিবেশগত গুণমান বজায় রাখার স্বার্থে নদীর ন্যূনতম জলপ্রবাহকে ‘পরিবেশগত প্রবাহ’ বলা হয়ে থাকে। কেন্দ্রীয় জলসম্পদ, নদী উন্নয়ন ও গঙ্গার পুনরুজ্জীবন মন্ত্রী শ্রী নীতিন গড়করি বলেছেন, গঙ্গা নদীর অবিরল ধারা নিশ্চিত করার লক্ষ্যে এই পদক্ষেপ একটি অত্যন্ত গুরুত্বপূর্ণ সিদ্ধান্ত। নির্মল এবং অবিরল গঙ্গার প্রতি সরকারের অঙ্গীকার পুনরায় ব্যক্ত করে মন্ত্রী জানান যে, একটি খসড়া ‘গঙ্গা আইন’ কেন্দ্রীয় মন্ত্রিসভার কাছে অনুমোদনের জন্য পাঠানো হয়েছে। তিনি জানান, যে গঙ্গার পরিবেশগত প্রবাহ বিষয়ে দীর্ঘ সময় ধরে আলাপ-আলোচনা হয়েছে। নদীতে ন্যূনতম জলপ্রবাহ বজায় রাখার স্বার্থেই সরকার এই সিদ্ধান্ত নিয়েছে বলে শ্রী গড়করি বলেন।
সেচ, জলবিদ্যুৎ, গৃহকার্য এবং শিল্পক্ষেত্রে ব্যবহারের জন্য নদীর জল তোলার পরেও যাতে গঙ্গার ন্যূনতম জলপ্রবাহ বজায় থাকে, সেই লক্ষ্যেই এই সিদ্ধান্ত নেওয়া হয়েছে। আজকের বিজ্ঞপ্তিতে গঙ্গোত্রী হিমবাহ থেকে বেরিয়ে আসার পর দেবপ্রয়াগ থেকে হরিদ্বার পর্যন্ত কোন মাসে জলের কি ধরণের প্রবাহ নিশ্চিত করতে হবে সে বিষয়ে সুনির্দিষ্টভাবে উল্লেখ করা হয়েছে। এছাড়া, উত্তরাখণ্ডের হরিদ্বার থেকে উত্তরপ্রদেশের উন্নাও পর্যন্ত বিভিন্ন জলাধার ও ব্যারেজের মধ্য দিয়ে নদীর প্রবাহ পথে জলের ন্যূনতম পরিমাণ কি হবে তাও জানিয়ে দেওয়া হয়েছে। কেন্দ্রীয় জল কমিশনের পক্ষ থেকে সংশ্লিষ্ট এলাকায় নদীর ন্যূনতম প্রবাহ সুনিশ্চিত করতে প্রতি ঘন্টায় পরিমাপ এবং নজরদারি চালানো হবে। এজন্য আগামী ছ’মাসের মধ্যে জলের প্রবাহ সংক্রান্ত তথ্য সংগ্রহ এবং তা নির্দিষ্ট সময়ের মধ্যে কেন্দ্রীয় কর্তৃপক্ষের কাছে পাঠিয়ে দেওয়ার জন্য ব্যবস্থা গড়ে তুলতে হবে। প্রয়োজনমতো ন্যূনতম জলপ্রবাহ বজায় রাখার জন্য সরকার অতিরিক্ত জল ছাড়ার নির্দেশ দিতে পারে। নদী থেকে সেচ বা অন্যান্য কাজের জন্য অতিরিক্ত জল যাতে তুলে নেওয়া না হয়, সে বিষয়ে নজরদারির একটি বাধ্যতামূলক ব্যবস্থা রূপায়ণের জন্য রাজ্য ও কেন্দ্রীয় কর্তৃপক্ষকে বলা হয়েছে।
কেন্দ্রীয় পানীয় জল এবং পরিচ্ছন্নতা সংক্রান্ত মন্ত্রী শ্রীমতী উমা ভারতী গঙ্গার ‘পরিবেশগত প্রবাহ’ বজায় রাখা সংক্রান্ত এই বিজ্ঞপ্তিকে এক ঐতিহাসিক পদক্ষেপ বলে বর্ণনা করেছেন এবং তাঁর আরব্ধ কাজকে এগিয়ে নিয়ে যাওয়ার জন্য শ্রী গড়করিকে ধন্যবাদ জানিয়েছেন।
CG/PB/DM/…
(Visitor Counter : 360
যোগাযোগওতথ্যপ্রযুক্তিমন্ত্রক
কোভিড-১৯ সংক্রমণ ছড়িয়ে পরার সঙ্গে ৫জি প্রযুক্তির কোনো সম্পর্ক নেই
নয়াদিল্লী, ১০ মে, ২০২১
যোগাযোগ মন্ত্রকের টেলি-যোগাযোগ দপ্তরের নজরে এসেছে বিভিন্ন সোস্যাল মিডিয়া প্ল্যাটফর্মে কিছু পোস্টে বলা হচ্ছে ভারতে ৫জি মোবাইল টাওয়ারের পরীক্ষা-নিরীক্ষার জন্যই করোনা ভাইরাসের দ্বিতীয় ঢেউ আছড়ে পরেছে। টেলি-যোগাযোগ দপ্তর এক প্রেস বিবৃতিতে জানিয়েছে এই ধরণের বার্তা শুধু ভুলই নয় সম্পূর্ণ অসত্য। ওই প্রেস বিবৃতিতে জনসাধারণকে জানানো হয়েছে ৫জি প্রযুক্তির সঙ্গে দেশে কোভিড-১৯ ছড়িয়ে পরার কোনো সম্পর্ক নেই। জনসাধারণ যাতে এ ধরণের গুজবে বিভ্রান্ত না হন ওই বিবৃতিতে সেটিও উল্লেখ করা হয়েছে। এই ধরণের বক্তব্যের কোনো বৈজ্ঞানিক ভিত্তি নেই। সর্বোপরি দেশে এখনও ৫জি নেটওয়ার্কের কোনো পরীক্ষা-নিরীক্ষা শুরু হয়নি। তাই এ ধরণের বক্তব্য অসত্য ও ভিত্তিহীন।
মোবাইল ফোনের টাওয়ারগুলি থেকে যে রেডিও ফ্রিকোয়েন্সি বিকিরিত হয় সেগুলি আয়োনিত তরঙ্গ নয়। এই ধরণের তরঙ্গ মানুষের শরীরে কোষের ওপর কোনো বিরূপ প্রতিক্রিয়া সৃষ্টি করেনা। বেস স্টেশন থেকে যে হারে তরঙ্গর বিকিরণ হয় তার মাত্রার থেকে ১০ গুন বেশি বিকিরণ মানুষের শরীরে প্রবেশ করলেও কোনো সমস্যা হয়না। ভারতে বিশ্ব স্বাস্থ্য সংস্থা এবং ইন্টারন্যাশনাল কমিশন অন নন-আয়োনাইজিং রেডিয়েশন প্রোটেকশনের নিয়ম অনুসারে কাজ করা হয়।
টেলি-যোগাযোগ দপ্তরের গৃহিত উদ্যোগ
টেলি-যোগাযোগ দপ্তর জানিয়েছে ভারতে যেসব সংস্থাগুলি মোবাইল পরিষেবা দিয়ে থাকে তারা নির্দিষ্ট নিয়ম মেনেই সব কাজ করে। তবে কোনো নাগরিকের যদি মোবাইল টাওয়ার থেকে বিকিরিত তরঙ্গের বিষয়ে কোনো সংশয় থাকে তাহলে তিনি ওই টাওয়ারের তরঙ্গের বিষয়ে পরীক্ষার জন্য তরঙ্গ সঞ্চার পোর্টালে আবেদন করতে পারেন। https://tarangsanchar.gov.in/emfportal- পোর্টালে আবেদন করলে সংশ্লিষ্ট টাওয়ারের বিকিরণ সম্পর্কে জানানো হবে। এছাড়াও মানুষের মধ্যে সচেতনতা গড়ে তুলতে দেশজুড়ে দপ্তর বিভিন্ন উদ্যোগ নিয়েছে। এর মধ্যে আছে লিফলেটের মাধ্যমে প্রচার, সংবাদপত্রে বিজ্ঞাপন এবং তরঙ্গ পোর্টালে প্রকাশিত নানা তথ্য। এর মাধ্যমে মোবাইল ফোনের টাওয়ার থেকে বিকিরিত রশ্মি সম্পর্কে সঠিক বৈজ্ঞানিক তথ্য মানুষের কাছে পৌঁছে দেওয়া হয়।
CG/CB /NS
(Visitor Counter : 196